section_heading: Klupska karijera
paragraph_text: Hokejašku karijeru započinje u rodnom Calgaryju prvo zaigravši za Calgary North Stars (AMHL) u sezoni 2004./05., a potom za Calgary Royals (AJHL) u sezoni 2005./06. Nakon toga odlazi na koledž Dartmouth gdje postaje članom momčadi Dartmouth Big Green (ECAC). U sezoni 2007./08. vraća se u rodni grad gdje igra za klub Calgary Hitmen koji se natjecao u WHL-u. Za Hitmene upisuje 72 nastupa u regularnom dijelu sezone pri čemu skuplja 70 bodova, od toga 52 asistencije. S klubom igra i u doigravanju gdje pak upisuje 16 nastupa, odnosno, 24 boda. Na kraju sezone klub mu odaje priznanje za Novaka godine.